<classify> Kwa mujibu wa taarifa ya Shirikisho la Soka Tanzania TFF, kikosi hicho kinaandaliwa kwa ajili ya kujiandaa na michuano ya mtoano kuwania kufuzu kwa fainali za Afrika kwa vijana wenye umri chini ya miaka 17 zitakazofanyika nchini Madagascar mwaka 2017.Hatua ya mtoano wa awali itaanza Juni mwakani. TFF ilisema timu hiyo itakuwa chini ya kocha Bakari Shime kwa muda akisaidiwa na Peter Manyika.Kocha aliyekuwa ameteuliwa awali kufundisha timu hiyo, Adolf Rishard ameomba udhuru baada ya kupata fursa ya kwenda masomoni.Wachezaji watakaoingia kambini na mikoa wanayotokea kwenye mabano ni Mwijuma Yahya Tanga, David Mpakazi, Shilole Anthony Geita, Kibwana Shomari, Ibrahim Koba Morogoro, Faraji John, Kelvin Deogratius, Davison Meddy, Maulid Lembe Dodoma na Ally Msengi Mwanza.  <topic>: MICHEZO 